**AGENȚIA PENTRU PROTECȚIA MEDIULUI SĂLAJ**

# **DECIZIA ETAPEI DE ÎNCADRARE**

**Nr. 00 din 00.02.2024**

**Proiect**

Ca urmare a solicitării de emitere a acordului de mediu adresate de **Famili Ralf SRL,** cu sediul în județul Sălaj, municipiul Zalău, bulevardul Mihai Viteazu, nr. 7, bl. D, scara D, ap. 4, înregistrată la APM Sălaj cu nr. 4166/17.05.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 15.02.2024, că proiectul: ***Amenajare piscicolă cu valorificarea materialului excavat – Perimetrul Gura Luncii***, propus a fi amplasat în județul Sălaj, comuna Letca, satul letca, extravilan, albia majoră a râului Someș, mal drept,

***se supune evaluării impactului asupra mediului, a evaluării adecvate și a evaluării impactului asupra corpurilor de apă.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa nr. 2, la pct. 2, lit a) *– cariere, exploatări miniere de suprafaţă şi de extracţie a turbei, altele decât cele prevazute în anexa nr. 1*;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- decizia s-a luat în baza unei examinări care a luat în considerare informaţiile furnizate de către titular şi a utilizat criteriile de selecţie prevăzute în anexa nr. 3 la Legea nr. 292/2018 privind evaluarea impactului anumitor proiecte publice şi private asupra mediului;

- prezenta solicitare a fost mediatizată prin publicare anunţ în ziarul Magazin Sălăjean, afişare şi înregistrare anunţ la sediul Primăriei Comunei Letca, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- criteriile de selecţie pentru stabilirea necesităţii efectuării evaluării impactului asupra mediului au vizat caracteristicile proiectului, localizarea proiectului şi caracteristicile impactului potenţial. Astfel:

**b) Caracteristicile proiectului:**

***b1) dimensiunea si concepţia întregului proiect:*** prin proiect se propune extragerea prin mijloace proprii a agregatelor minerale reprezentate de nisip şi pietriş, cantonate în albia majoră a râului Someș, mal drept, în scopul valorificării acestora în stare brută și prelucrată în domeniul construcţiilor. Lucrările se vor desfăşura într-un perimetru de exploatare în suprafaţă de 14000 mp, delimitat prin următoarele Coordonate Stereo 70, conform fişei de localizare a perimetrului:

|  |  |  |
| --- | --- | --- |
| Nr. punct | X | Y |
| 1.  2.  3.  4.  5.  6.  7.  8.  9.  10.  11.  12.  13. | 648.153  648.131  648.106  648.090  648.063  648.064  648.065  648.131  648.132  648.135  648.136  648.136  648.144 | 382.355  382.356  382.321  382.299  382.228  382.154  382.129  382.121  382.136  382.117  382.212  382.241  382.297 |

Capacitatea de producţie va fi 75000 mc extras geologic, din care 10500 mc decopertă (sol nisipos) şi 64500 mc nisip şi pietriş.

Exploatarea agregatelor minerale va consta în realizarea lucrărilor miniere de deschidere, pregătire şi exploatare, prin respectarea succesiunii fazelor care impun aceste procese:

- *lucrări miniere de deschidere*: accesul la amplasament se face din drumul DN 1H, pe un drum de hotar cu lungimea de 800 m.

- *lucrări minere de pregătire*: zăcământul prezintă copertă sub formă de sol vegetal nisipos prezent în acoperişul zăcământului cu grosimea cuprinsă între 0,75 m. Volum de lucrări de decopertare total 10500 mc, care va fi exploatat în vederea realizării digului perimetral ca lucrare de apărare împotriva inundațiilor.

- *lucrări de exploatare:* Exploatarea balastrului se va desfăşura prin aplicarea metodei de exploatare în fâşii direcţionale cu avansarea frontului perpendicular pe direcţia fâşiei. Lăţimea fâşiei de extragere va fi de 4 m, prin excavarea sub nivelul hidrostatic adâncimea maxima de exploatare va fi de maxim 6.5 m, până la cota +190 m. Exploatarea zăcământului de nisip şi pietriş se va face mecanizat cu utilaje terasiere (excavator) prin metoda de exploatare în fâşii direcţionale cu avansarea frontului perpendicular pe direcţia fâşiei.

Nisipul şi pietrişul brut exploatat va fi încărcat direct în autobasculante şi va fi transportat la beneficiari. Descopertarea se va executa în avans faţă de lucrările de exploatare a nisipului şi pietrișului. Nu se vor utiliza explozivi nici pentru lucrările de descopertare şi nici pentru cele de exploatare a nisipului şi pietrişului.

- *lucrările de haldare:* vor consta în realizarea digului perimetral.

*- lucrări de refacerea mediului:* se vor executa în conformitate cu Planul de refacere a mediului şi proiectul tehnic de refacere a mediului. Procesul de reconstrucţie ecologică a amplasamentului va consta în amenajarea unui iaz piscicol în golul rezultat în urma exploatării resurselor de nisip şi pietriş.

**b2)** ***cumularea cu alte proiecte existente și/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă.

**b3)*utilizarea resurselor naturale, în special a solului, a terenurilor, a apei și a biodiversităţii***: *proiectul va folosi terenul în suprafaţă de 14000 mp, deținut în proprietate de către titular, prin exploatarea unei rezerve minerale de pietriş şi nisip de 75000 mc extras geologic (din care volum resursă 64500 mc, volum copertă 10500 mc)*.

**b4)** ***cantitatea si tipurile de deşeuri generate/gestionate:*** Gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021 privind regimul deșeurilor, cu modificările ulterioare, aprobată prin Legea nr. 17/2023.

*În perioada de execuţie* a proiectului și în *perioada de exploatare* vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** ***poluarea si alte efecte negative:*** în urma realizării proiectului propus pot rezulta emisii (pulberi şi gaze) în aer de la utilajele de extracţie şi transport; emisii în freaticul local, pierderi accidentale de produse petroliere şi uleiuri; poluarea solului cu produse petroliere prin excavarea şi vehicularea de agregate minerale; se vor respecta limitele prevăzute de normele în vigoare*.*

**b6)** ***riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:*** nerespectarea tehnologiei de exploatare. Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

Datorită condiţiilor de amplasament existente, nu este necesară amenajarea unei organizări de şantier. Pentru necesităţile de folosinţă uzuală (adăpost, magazie, vestiar, etc.) se va utiliza dotările existente din Stația de sortare Letca din apropierea amplasametului.

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 5 din 15.05.2023 emis de Primăria Comunei Letca.

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** impactul activităţii de exploatare asupra asupra solului, a florei şi faunei, prin generarea de zgomot, vibraţii, descopertarea solului vegetal şi exploatarea de nisip şi pietriş;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: râul Someș, deoarece extracţia pietrişului şi nisipului se va realiza din albia majoră a râului Someș; manipularea carburanţilor şi a uleiurilor pentru utilaje se va face în locuri special amenajate, pentru a evita eventualele scurgeri accidentale;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:** Ținând cont de toate elementele furnizate de titularul proiectului și cunoștințele disponibile în această etapă:

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: *județul Sălaj, comuna Letca, satul letca, extravilan, albia majoră a râului Someș, mal drept. Lucrările se vor desfăşura într-un perimetru de exploatare în suprafaţă de 14000 mp. Cea mai apropiată locuinţă învecinată este situată la cca. 1000 m Nord – Vest, linie dreaptă, față de amplasament - condițiile de transport ar putea afecta în sens negativ populația pe o zonă geografică relativ extinsă.*

d2) natura impactului: - *impactul generat de proiectul propus poate fi direct, negativă asupra populației din localitatea limitrofă generată de mijloacele de transport.*

d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - potenţial impact semnificativ asupra tuturor factorilor de mediu: *impactul zgomotului şi vibraţiilor* produse de transportul agregatelor, lucrări şi măsuri pentru prevenirea/reducerea impactului; potenţialul *impact asupra* *aerului* datorat de emisiile de gaze de la utilajele utilizate şi pulberi datorate exploatării şi transportului; potenţialul *impact asupra solului şi subsolului* prin antrenarea de suspensii şi produse petroliere accidental; potenţial *impact asupra zonelor de locuit*, prin emisiile de poluanţi în aer, sol, ape subterane, zgomot şi vibraţii; potenţial impact semnificativ *asupra biodiversităţii*; evaluarea şi prezentarea riscurilor naturale şi tehnologice cauzate de proiectul propus;

d5) probabilitatea impactului: - *potenţial impact semnificativ asupra factorilor de mediu, nu se cunoaşte probabilitatea impactului*.

d6) debutul, durata, frecvenţa si reversibilitatea preconizate ale impactului: - *nu se cunoaşte, nu dispunem de date suficiente în această etapă*;

d7) cumularea impactului cu impactul altor proiecte existente și/sau aprobate: *pe cursul râului Someș este implementat proiect de balastieră care poate contribui la impact cumulat negativ semnificativ al proiectului propus;*

d8) posibilitatea de reducere efectivă a impactului: *nu sunt tratate în această etapă.*

**II. Motivele pe baza cărora s-a stabilit necesitatea efectuării *evaluării adecvate* sunt următoarele:**

a) Proiectul propus intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, având în vedere faptul că amplasamentul proiectului se află situat în *Situl Natura 2000 – Aria Specială de Protecție Avifaunistică – Cursul Mijlociu al Someşului ROSPA 0114,* din județul Sălaj, comuna Letca, satul letca, extravilan, albia majoră a râului Someș, mal drept, coordonatele Stereo 70 ce delimitează amplasamentul sunt următoarele:

|  |  |  |
| --- | --- | --- |
| Nr. punct | X | Y |
| 1.  2.  3.  4.  5.  6.  7.  8.  9.  10.  11.  12.  13. | 648.153  648.131  648.106  648.090  648.063  648.064  648.065  648.131  648.132  648.135  648.136  648.136  648.144 | 382.355  382.356  382.321  382.299  382.228  382.154  382.129  382.121  382.136  382.117  382.212  382.241  382.297 |

b) Suprafaţa perimetrului de exploatare este de 14.000 mp.

Caracteristicile generale ale sitului *Aria Specială de Protecție Avifaunistică – Cursul Mijlociu al Someşului ROSPA 0114*sunt caracterizate de următoarele clase de habitate: râuri, lacuri 2 %; culturi (teren arabil) 22 %; păşuni 14 %; alte terenuri arabile 10 %; păduri de foioase 52 %;

Situl este important pentru populaţiile cuibăritoare de *cristel de câmp (Crex crex)*, *ciocârlie de pădure (Lulluta arborea)*, *ghionoaie sură (Picus canus)*, *ciocănitoarea de stejar (Dentrocopos medius)*, *sfrâncioc roşiatic (Lanius collurio)*, *sfrâncioc cu fruntea neagră (Lanius minor)*, *viespar (Pernis apivorus)*, şi *acvila mică (Hieraaetus pennatus)*. Această zonă este destinată cu precădere agriculturii, reprezentând un habitat prielnic pentru *cristelul de câmp* şi este o zonă importantă de cuibărit pentru *sfrânciocul cu fruntea neagră.*

La ora actuală pentru ROSPA 0114 nu a fost elaborat un Plan de management, fiind elaborat de către A.N.A.N.P. un "*Set minim de măsuri speciale de protecție și conservare a diversității biologice, precum și conservarea habitatelor naturale, a florei și faunei sălbatice, de siguranță a populației și investițiilor din ROSPA Cursul Mijlociu al Someșului".*

Evaluarea semnificaţiei impactului se realizează în baza unui set de criterii stabilite prin Ordin MMAP nr. 19/2010 pentru apobarea Ghidului metodologic privind evaluarea adecvată a efectelor potentiale ale planurilor sau proiectelor asupra ariilor naturale protejate de interes comunitar, modificat prin Ordin MMAP nr. 262/2020 (întocmită în urma analizei memoriului de prezentare, depus la documentație și înregistrat la APM Sălaj cu nr. 5261 din 21.06.2023) ce face trimitere la o serie de atribute cuantificabile.

Proiectul poate avea un impact semnificativ asupra ROSPA 0114 ca efect al următoarelor caracteristici ale acestuia:

* efectul cumulativ al proiectului cu alte proiecte implementate în zonă, de tipul exploatărilor de extragere, încărcare și transport a materialelor minerale și a activităților conexe acestora;
* riscul potențial de producere a unor poluări accidentale în urma operării necorespunzătoare a utilajelor, sau a unor fenomene meteorologice nefavorabile;
* tratarea culturilor agricole cu diferite substanțe fitosanitare de pe terenurile agricole învecinate;
* zone cu impact negativ datorat impurificării cu poluanţi a solului, subsolului şi a apei;
* activitatea de extragere, încărcare şi transport a balastrului cu ajutorul utilajelor terasiere;

În urma întocmirii listei de control privind etapa de încadrare, conform Ordin MMAP nr. 19/2010 pentru apobarea Ghidului metodologic privind evaluarea adecvată a efectelor potentiale ale planurilor sau proiectelor asupra ariilor naturale protejate de interes comunitar, modificat prin Ordin MMAP nr. 262/2020 (întocmită în urma analizei memoriului de prezentare, depus la documentație și înregistrat la APM Sălaj cu nr. 5261 din 21.06.2023), s-a constatat că impactul lucrărilor propuse prin proiect asupra speciilor și habitatelor nu se poate evalua și cuantifica asupra Sitului de Importanță Comunitară ROSPA 0114 Cursul Mijlociu al Someșului, apărând necesitatea unei completări a documentației aferente cu alte studii, de tipul studiului de evaluare adecvată a efectelor potențiale asupra acestei arii naturale protejate de interes comunitar, întocmite de persoane abilitate și autorizate.

Conform adresei ANANP, înregistrat la APM Sălaj cu nr. 5330 din 23.06.2023, proiectul este susceptibil de a avea impact negativ asupra speciilor și habitatelor de interes comunitar, pentru conservarea cărora a fost desemnată aria naturală protejată ROSPA 0114 Cursul Mijlociu al Someșului.

**III. Motivele pe baza cărora s-a stabilit necesitatea efectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

- în conformitate cu decizia: *pentru proiectul propus* ***este necesară elaborarea Studiului de Evaluare a Impactului asupra Corpurilor de Apă***, decizie eliberată de către Administrația Bazinală de Apă Someș - Tisa, nr. 7 din 06.02.2024 înregistrată la APM Sălaj cu nr. 1030/09.02.2024, decizie justificată prin următoarele:

Proiectul de realizare a unei amenajări piscicole prin exploatarea resursei de nisip și pietriș propus, este situat în terasa inferioară a râului Someș, pe malul drept, la o distanță de minim 50 m față de cursul de apă Someș. Perimetrul are suprafața exploatabilă de 14000 mp, rezultând un luciu de apă de cca. 11620 mp. Exploatarea agregatelor minerale din perimetrul propus, presupune lucrări de excavații până la cota maximă de excavare +190 mdMN, realizând o adâncime a apei de 3,5 m. Nivelul hidrostatic se află la cota de +193,50 mdMN.

Având în vedere obiectivul de ”protecție și conservare a stării apelor, respectiv nedeteriorarea stării corpului de apă”, și ținând cont că lucrările propuse în cadrul proiectului sunt susceptibile a avea un impact negativ cumulat asupra corpului de apă ROSO11 – Someșul Superior, lunca și terasele; în vederea protecției și conservării acestuia s-a considerat necesară întocmirea Studiului de Evaluare a Impactului asupra Corpului de Apă.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella BALINT

Întocmit,

cons. Hajnalka MATE - GYORGY